શિક્ષણમંત્રીએ બીજું કારણ આપતા જણાવ્યું કે છે કે, સમાજના વંચિત, ગરીબ વર્ગના સમાજના વાલીઓ પોતે અશિક્ષિત હોવાથી બાળકના શિક્ષણમાં ધ્યાન આપી શકતા નથી. આ સંજોગોમાં ધોરણ 6થી 8ના વિદ્યાર્થીઓમાંથી પ્રમાણમાં નબળા વિદ્યાર્થીઓને અલગ પાડી તેમના શિક્ષણ માટે શાળા સમય દરમિયાન અને શાળા શરૂ થાય તે પહેલાના કલાક પહેલા આ પ્રકારના વિદ્યાર્થીઓને વાંચન, ગણન અને લેખનનું શિક્ષણકાર્ય કરાવવામાં આવશે. ચૂડાસમાએ વધુમાં જણાવ્યું હતું કે, આ અભિયાન બાદ જે વિદ્યાર્થીઓની વાંચન, ગણન અને લેખન ક્ષમતામાં વૃદ્ધિ થઇ હશે, એવા વિદ્યાર્થીઓના શિક્ષકોને પુરસ્કૃત કરવામાં આવશે.